Θεοφάνης ιερομόναχος

Ο Θεοφάνης ήταν Βυζαντινός ιερομόναχος του 15ου αιώνα, ο οποίος μόναζε σε βουνό της Ίμβρου με την ονομασία Μονόβυζο. Έγραψε επιστολή προς τον αυτοκράτορα Ιωάννη Παλαιολόγο («Τω θειοτάτω και ευσεβεστάτω βασιλεί ημών Κύρω Ιωάννη τω Παλαιολόγω, ο ευτελής εν ιερομονάχοις Θεοφάνης, ο εν τω βουνώ της Μονοβύζου, τω εν τη νήσω Ίμβρω»)βλ. Theophanes Imbriotes hieromonachus, «Epistula Ad Iohannem Uiii Palaeologum». Centre national de la recherche scientifique: Pinakes/Πίνακες: Textes et manuscrits grecs. Ανακτήθηκε στις 12.08.2017. κατά της Συνόδου Φερράρας-Φλωρεντίας) και της Ένωσης των Εκκλησιών, καθώς και μελέτη με τίτλο Σύνταγμα (και τα δυο κείμενα είναι ανέκδοτα χειρόγραφα), «περί της εκπορεύσεως του αγίου Πνεύματος και περί αζύμων».. Απέστειλε τα κείμενα στον Εφέσου Μάρκο ο οποίος βρισκόταν στην Κωνσταντινούπολη για να τα επιδώσει στον αυτοκράτορα. Ο Μάρκος όμως δεν το έκανε, απαντώντας στον Θεοφάνη πως ούτε ο αυτοκράτορας, ούτε οι γύρω από αυτόν, θα κατανοούσαν αυτά που έγραφε και, τουναντίον, θα τα χλεύαζαν. Ο Θεοφάνης συμπεριλαμβάνεται στον κατάλογο Ελλήνων συγγραφέων (Bibliotheca Graeca) του Γερμανού κλασικιστή του 17ου αιώνα Ιωάννη Αλβέρτου Φαμπρίκιου.

 Παραπομπές 

Κατηγορία:Βυζαντινοί κληρικοί
Κατηγορία:Βυζαντινοί λόγιοι
Κατηγορία:Ορθόδοξοι λόγιοι